ຜູ້ນຳທາລິບານ ເອີ້ນການເຈລະຈາ ສັນຕິພາບວ່າ ຖືກຕ້ອງ ຕາມກົດໝາຍ
ຜູ້ນຳກະບົດທາ​ລິ​ບານ ເຫັນ​ພ້ອມ​ ໃນການ​ເຈລະຈາ ທາງດ້ານ​ການ​ເມື​ອງ ກັບລັດຖະບານກາບູລ ແລະ​ບັນດາ​ປະ​ເທດ​ຕ່າງໆ ​ເພື່ອ​ຊອກ​ຫາ​ຊ່ອງທາງ ຍຸດຕິສົງຄາມ.
ຜູ້ນຳກະບົດ ທາລິບານ ໃນອັຟການິຖານ ໄດ້ເຫັນພ້ອມການ ເຈລະຈາທາງດ້ານການເມືອງ ກັບ ລັດຖະບານ Kabul ແລະ ບັນດາປະເທດຕ່າງໆ ເພື່ອຊອກຫາຊ່ອງທາງ ໃຫ້ສົງຄາມທີ່ ດຳເນີນມາເປັນເວລາ 14 ປີ ສີ້ນສຸດລົງດ້ວຍຄວາມສັນຕິ ຜູ້ນຳທາລິບານ Mullah Omar ໄດ້ກ່າວໃນຄຳອວຍພອນ ປະຈຳປີ ເນື່ອງໃນ ໂອກາດວັນບຸນ Eid ໂດຍໃຫ້ເຫດຜົນ ກ່ຽວກັບການເຮັດສົງຄາມ ຂອງກຸ່ມດັ່ງ ກ່າວໃນອັຟການິສ ຖານ ແຕ່ວ່າ ຖະແຫລງການໃນວັນພຸດມື້ນີ້ ໄດ້ສະເໜີໃຫ້ ເຫັນແບບບໍ່ເຄີຍມີມາກ່ອນ ໂດຍການກ່າວປ້ອງກັນ ການ ພົວພັນຫວ່າງມໍໆມານີ້ກັບຄະນະເຈລະຈາອັຟການິສຖານ ແລະຊາວຕ່າງປະເທດ ຜູ້ນຳທາລິບານ ທີ່ຢູ່ຢ່າງໂດດດ່ຽວ ກ່າວວ່າ ການເຈລະຈາເປັນຍຸດທະສາດ ທີ່ ຖືກຕ້ອງ ທາງສາສະໜາ ທີ່ແນໃສ່ການຂັບໄລ່ທະຫານຕ່າງປະເທດອອກຈາກ ອັຟການິສຖານ ແລະສະຖາປະນາລັດອິສລາມ “ທີ່ຂາວສະອາດ” ໃນປະເທດ ດັ່ງກ່າວ ທ່ານ Omar ກ່າວວ່າ “ເພາະສະນັ້ນ ຈຸດປະສົງຢູ່ເບຶ້ອງຫລັງການເມືອງຂອງພວກເຮົາ ຕະຫລອດທັງພະຍາຍາມບາກບັ່ນ ພ້ອມທັງຕິດຕໍ່ ແລະມີປະ ຕິກິລິຍາກັບ ບັນດາປະ ເທດຕ່າງໆຂອງໂລກ ແລະຊາວອັຟການຂອງພວກເຮົາ ແມ່ນເພື່ອນຳມາ ຊຶ່ງການສີ້ນສຸດ ໃນການຢຶດຄອງ ແລະສະຖາປະນາ ລະບົບການປົກຄອງສາສະໜາອິສລາມທີ່ເປັນເອກ ກະລາດຂຶ້ນໃນປະເທດຂອງພວກເຮົາ ” ໃນການໃຫ້ຄວາມເຫັນທີ່ປາກົດວ່າ ໄດ້ແນໃສ່ການແກ້ໄຂຄວາມເປັນຫ່ວງ ໂດຍສະເພາະ ກ່ຽວກັບເລື້ອງ ສິດທິຜູ້ຍິງ ແລະສິດທິຂອງພວກຊົນກຸ່ມນ້ອຍນັ້ນ ທ່ານຍັງກ່າວວ່າ “ພວກ ເຮົາຮັບຮູ້ຢ່າງເປັນທາງການ ສິດທິຢ່າງຖືກຕ້ອງຊອບທຳ ຂອງຊາວອັຟການທັງໝົດ ຮວມ ທັງບັນດາຊົນກຸ່ມນ້ອຍ ວ່າເປັນໜ້າທີ່ທາງສາສະໜາ ຂອງພວກເຮົາ ”